b'\n_START_ARTICLE_\nAudrius \xc5\xbdiug\xc5\xbeda\n_START_PARAGRAPH_\nAudrius \xc5\xbdiug\xc5\xbeda (g. 1971 m. bir\xc5\xbeelio 12 d. Marijampol\xc4\x97je) \xe2\x80\x93 bankininkas vadybininkas.\n_START_SECTION_\nBiografija\n_START_PARAGRAPH_\nNuo 1989 m. iki 1993 m. Audrius \xc5\xbdiug\xc5\xbeda studijavo VDU verslo vadyb\xc4\x85, nuo 1993 m. iki 1995 m. VDU tarptautin\xc4\x97s prekybos ir marketingo magistrant\xc5\xabroje._NEWLINE_Nuo 1992 m. AB \xe2\x80\x9eVilniaus bankas\xe2\x80\x9c (v\xc4\x97liau \xe2\x80\x93 AB \xe2\x80\x9eSEB Vilniaus bankas\xe2\x80\x9c) tarnautojas. \xc4\x96jo \xc4\xafvairias vadovaujan\xc4\x8dias pareigas, spar\xc4\x8diai kilo karjeros laiptais. SEB VB banko Karolini\xc5\xa1ki\xc5\xb3 filialo komercijos direktorius, Finans\xc5\xb3 institucij\xc5\xb3 departamento direktorius, nuo 2001 m. iki 2003 m. VB banko grup\xc4\x97s bendrov\xc4\x97s \xe2\x80\x9eVB lizingas\xe2\x80\x9c (dabar \xe2\x80\x9eSEB VB lizingas\xe2\x80\x9c) generalinis direktorius, nuo 2003 m. iki 2004 m. AB (SEB) Vilniaus banko Verslo klient\xc5\xb3 ir finans\xc5\xb3 institucij\xc5\xb3 departamento direktorius, nuo 2004 m. iki 2006 m. banko prezidento pavaduotojas, Ma\xc5\xbemenin\xc4\x97s bankininkyst\xc4\x97s tarnybos direktorius, nuo 2006-2009 m. SEB banko prezidentas, valdybos pirmininkas. 2010-2011 m. dirbo TEO generalinio direktoriaus patar\xc4\x97ju strategini\xc5\xb3 projekt\xc5\xb3 valdymo klausimais. Nuo 2011 m. vasario m\xc4\x97n. dirba \xc5\xa0iauli\xc5\xb3 banko administracijos vadovu. \xe2\x80\x9eMentor Lietuva\xe2\x80\x9c valdybos narys.'